Diari Oficial de la Generalitat Valenciana


Sumari del DOGV 8681, del 20-11-2019 (2019/10664)

ORDRE JUS/1117/2019, de 8 de novembre, per la qual s'aprova la relació definitiva de persones admeses i excloses en el procés selectiu per a l'ingrés, pel sistema general d'accés lliure, en el cos de gestió processal i administrativa de l'Administració de justícia, convocat per l'Ordre JUS/764/2019, de 10 de juliol.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8681

Data del DOGV
:   20-11-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/10674


Data del document
:   08-11-2019

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/1117/2019, de 8 de novembre, per la qual s'aprova la relació definitiva de persones admeses i excloses en el procés selectiu per a l'ingrés, pel sistema general d'accés lliure, en el cos de gestió processal i administrativa de l'Administració de justícia, convocat per l'Ordre JUS/764/2019, de 10 de juliol. [2019/10303]  
Vistes i resoltes les al·legacions formulades a les llistes provisionals d'aspirants admesos i exclosos del procés selectiu per a l'ingrés, pel sistema general d'accés lliure, en el cos de gestió processal i administrativa de l'Administració de justícia, aprovat per l'Ordre JUS/764/2019, de 10 de juliol, i de conformitat amb el que s'estableix en l'article 20 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1451/2005, de 7 de desembre; la disposició dotzena de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de justícia, i la base 7 de l'Ordre JUS/764/2019, de 10 de juliol, anteriorment esmentada,  
  
Aquest Ministeri ha resolt:  
  
Primer  
Aprovar les relacions definitives d'aspirants admesos i exclosos en les proves selectives per a l'ingrés, pel sistema general d'accés lliure, en el cos de gestió processal i administrativa de l'Administració, i publicar en l'annex I les relacions definitives d'aspirants exclosos del procés, amb indicació en l'annex II de les causes d'exclusió.  
  
  
Segon  
Les llistes certificades completes quedaran exposades al públic en la pàgina web del Ministeri de Justícia www.mjusticia.es, en les pàgines web de les comunitats autònomes que convoquen places i en el punt d'accés general del Ministeri d'Hisenda i Administracions Públiques www.administracion.gob.es.  
  
Tercer  
La inclusió d'aspirants en les relacions d'admesos a les proves selectives, en qualsevol dels torns ?general i de reserva per a persones amb discapacitat?, no suposa en cap cas el reconeixement per part de l'Administració que aquests compleixen els requisits generals o particulars exigits en les ordres de convocatòria. L'acreditació i verificació d'aquests tindrà lloc per als aspirants que superen el concurs oposició, abans de ser nomenats funcionaris, tal com s'indica en l'article 23 del Reial decret 1451/2005, de 7 de desembre, en la disposició dissetena de les bases comunes i en la base huitena de les ordres de convocatòria.  
  
  
Quart  
D'acord amb el punt primer de l'Ordre JUS/982/2019, de 19 de setembre, per la qual es nomenen els tribunals qualificadors únics, delegats i les unitats de col·laboració dels processos selectius, pel sistema d'accés lliure, per a l'ingrés en els cossos de gestió processal i administrativa i de tramitació processal i administrativa, «en atenció al caràcter extraordinari dels processos selectius, determinat en la base primera de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, podran crear-se noves unitats de col·laboració en aquelles províncies en les quals es determine necessària la celebració dels exàmens, amb especial atenció a les ciutats autònomes».  
  
Atés el que s'ha exposat, s'aprova la creació de quatre noves seus d'examen a les proves selectives per a l'ingrés, pel sistema general d'accés lliure, en el cos de gestió processal i administrativa de l'Administració, i es publiquen en l'annex III, juntament amb les unitats de col·laboració nomenades en aquestes seus.  
Cinqué  
La relació d'aspirants admesos a les proves selectives per a l'ingrés, pel sistema general d'accés lliure, en el cos de gestió processal i administrativa de l'Administració, que s'examinaran en les noves seus creades per la present ordre i detallades en l'annex III, quedarà exposada al públic en la pàgina web del Ministeri de Justícia www.mjusticia.es, en les pàgines web de les comunitats autònomes afectades i en el punt d'accés general del Ministeri d'Hisenda i Administracions Públiques www.administracion.gob.es.  
Es publica aquesta relació, si bé aquests aspirants estan també en la relació d'aspirants admesos.  
  
Sisé  
Publicar la relació de les seus per a la realització del primer i segon exàmens, el pròxim dia 23 de novembre, com a annex IV.  
  
Seté  
Contra la present ordre podrà interposar-se un recurs potestatiu de reposició davant del Ministeri de Justícia, en el termini d'un mes, o un de contenciós administratiu, davant dels jutjats centrals contenciosos administratius, en el termini de dos mesos. El termini, en tots dos casos, es comptarà a partir de l'endemà de la publicació de la present ordre en el Boletín Oficial del Estado.  
  
Madrid, 8 de novembre de 2019  
  
La ministra de Justícia,   
p. d. (O JUS/125/2019, 05.02.2019), la directora general   
de Relacions amb l'Administració de Justícia,   
ESMERALDA RASILLO LÓPEZ